[{"text_idx": "#000001", "text": "So\u0303jakooli rakendus aitab to\u0303lkida so\u0303jandusalast so\u0303navara"}, {"text_idx": "#000002", "text": "Kaitseva\u0308e keelekeskuse loodud nutirakendus aitab lihtsa vaevaga to\u0303lkida erialaseid oskusso\u0303nu."}, {"text_idx": "#000003", "text": "Alates ta\u0308nasest saavad Android-nutiseadmete kasutajad alla laadida eesti-inglise-eesti militaarso\u0303nastiku, mis vo\u0303imaldab kerge vaevaga to\u0303lkida so\u0303jandusalast so\u0303navara."}, {"text_idx": "#000004", "text": "\u201eRakendus \u201eSo\u0303jakooli so\u0303nastik\u201d sisaldab kaitseva\u0308es olulisi termineid, u\u0308ldkeeleso\u0303nu ja -va\u0308ljendeid ta\u0308iendades sel moel so\u0303jandusterminoloogia andmebaasi Militerm,\u201d u\u0308tles rakenduse projektijuht Epp Leete."}, {"text_idx": "#000005", "text": "Lisaks sisaldab rakendus eelko\u0303ige Kaitseva\u0308e U\u0308hendatud O\u0303ppeasutustega seotud so\u0303navara, mida on olnud siiani keerukas mujalt leida, na\u0308iteks KVU\u0308O\u0303A struktuur ja ametinimetused, samuti o\u0303ppeto\u0308o\u0308, juhtimise ja tugiteenustega seotud so\u0303navara."}, {"text_idx": "#000006", "text": "Leete so\u0303nul seisneb so\u0303nastiku peamine erinevus Militermist selles, et siia on koondatud lisaks terminite ka u\u0308ldkeeleso\u0303nu ja \u2013va\u0308ljendeid, mis on kaitseva\u0308elastele olulised. \u201eU\u0308ldjuhul ei hakata so\u0303nastikku lisama termineid, mis esinevad juba Militermis,\u201d so\u0303nas Leete."}, {"text_idx": "#000007", "text": "Nutirakendus on Google Play keskkonnast tasuta allalaaditav ja kasutab Google-otsingut, mis ta\u0308hendab, et ta otsib ko\u0303iki kirjed, kus so\u0303na vo\u0303i ta\u0308heu\u0308hend esineb. Lisaks vastetele eesti ja inglise keeles on rakenduses ka terminitega seotud muud infot, lu\u0308hendeid, selgitavaid ma\u0308rkusi ja definitsioone."}, {"text_idx": "#000008", "text": "Rakendus uueneb automaatselt kaks korda kuus ja ko\u0303igil kasutajail on vo\u0303imalik teha so\u0303nastiku ta\u0308iendamise ettepanekuid. So\u0303nastik po\u0303hineb peamiselt to\u0303lgitud tekstidel ja sisaldab keelendeid, mille kogumisega on Kaitseva\u0308e keelekeskus tegelenud mitu aastat."}, {"text_idx": "#000009", "text": "Tule vaata ringi Kaitseva\u0308e Akadeemia peahoones"}, {"text_idx": "#000012", "text": "Karja\u0308a\u0308r maava\u0308es Karja\u0308a\u0308r mereva\u0308es Karja\u0308a\u0308r o\u0303huva\u0308es"}]